Festivali peaesineja selgub siiski tavaliselt alles pärast ürituse lõppu. Eelreklaamid tehakse küll etteantud materjali põhjal ja isegi konkreetse esineja tausta teades - kui mitme staariga on ta koos mänginud või muud sellist -, ometi võime ühel hetkel seista ikkagi täieliku üllatuse ees. Selgub, et mõni neist on vahetanud nii oma garderoobi kui ka muusikastiili või on lihtsalt halvas tujus, sest reis kulges kehvasti ning lennuk ja toit polnud see ja hotell polnud ka jne. Õnneks on tavaliselt ka positiivseid üllatusi, mida ei oska ette arvatagi mõni selline, kes pole kunagi suurustega koos mänginud ja me ei teagi temast suurt midagi.